Ronaldo kidőlt sorból
Egyhónapos kihagyás vár Ronaldóra, a Real Madrid brazil támadójára, aki Ecíja elleni kupameccsen szenvedett térdsérülést.
spanyolfoci.lap.hu
sport.lap.hu

Előreláthatólag egy hónapig nem léphet pályára Ronaldo, a Real Madrid brazil labdarúgója, aki az Ecíja elleni, csütörtöki kupamérkőzésen szenvedett térdsérülést. A 29 éves Fenomén – aki 215 nap után szerzett újra gólt a királyi alakulatban, amely 5-1-re nyert – a 68. percben egy lövés után fájdalmas arccal kapott korábban már többször is operált térdéhez.
Szintén a madridi együttessel kapcsolatos a hír, hogy a klub megszerezte Marcelót, a Fluminense 18 éves balhátvédjét, aki már a brazil válogatottban is bemutatkozott. A fiatal játékost – aki öt évre kötelezte el magát – Roberto Carlos utódjának tartják, igaz, egyelőre még meg kell küzdenie a világbajnok bombázóval, aki 2009-ig hosszabbított a klubbal.
sport